LOINC töörühma virtuaalne koosolek 19.10.2022

**Koosoleku protokoll**

Koosoleku juhataja: Anu Tamm

Osalesid: Karel Tomberg, Jelizaveta Tälli, Monca Tilk, Marika Jürna-Ellam, Teele Kuri (PERH), Liisa Kuhi, Piret Kedars, Merit Mitt, Eleonora Ellervee, Maarit Veski, Valeria Rist (ITK), Katrin Reimand, Kaja Vaagen, Raili Randoja, Rain Lehtme, Mariann Rebane, Egert Vinogradov (TÜK), Mehis Bakhoff, Egert Närep (LTKH), Ruth Pulk (PH), Monyca Sepp, Sergei Mihhailov (IVKH), Katrin Tuttelberg (Rakvere H); Nadežda Vetik, Elo Saue (TLH), Kaieli Tehvan (Jõgeva H), Liisa Lilje (TA), Kady Sild, Kristiina Kuldkepp, Kreet Solnask (TEHIK)

1. Täpsustamata materjali kasutus TISs

TISs on 2022. aastal üle 0,5 miljoni kirje, mille materjali real on Täpsustamata materjal. Valdavalt on tegemist SARS Covid-19 analüüsidega. Töörühm jäi seisukohale, et konkreetse materjali olemasolu sõnumis on absoluutselt oluline ning vajalikud materjalid analüüsiks on kõik materjalide loendis olemas. Materjali puudumisel saab selle loendisse lisada. Võimalikud materjalid SARS analüüsiks on toodud ettekande 2. slaidil. Täpsustamata materjal jäi loendi esmase tegemise ajal loendisse ainult erandjuhtudeks ning tegelikkuses on alati teada, mis materjaliga on tegemist.

TEHIKuga on kokkulepe, et Täpsustamata materjali saab teha loendis kehtetuks alates 1.1.2023, senini on laboritel aega LISs muudatused teha

**OTSUS:** Muuta täpsustamata materjal kehtetuks 1.1.2023

1. Materjali Veri kasutus digiloos.

TISi risttabelis kuvatakse kõikidest verest pärinevatest materjalides (veri, LH-plasma, seerum jne.) tehtud analüüse koos, vere real. Konkreetne materjal, millest analüüs tehtud, on näha siis, kui minna kursoriga analüüsi tulemuse peale ning avaneb lisainfo aken. Probleem tekib sellest, et on oluline eristada analüüsitulemusi, mis on tehtud venoossest või kapillaarsest verest (viimasest saadud tulemused võivad olla lisandunud koevedeliku tõttu nihkes). Juhul, kui nii venoossest kui kapillaarsest verest tehtud analüüside puhul on materjaliks veri, ei ole kasutajal võimalik saada seda lisainfot. Paljusid analüüse (näit. B12) ei tohi üldse kapilaarverest teha ning limiteerivaks saab ka proovimaterjali maht. Lisatud Ühendlaboris võimalikud analüüsid kapillaarverest.

**OTSUS:** Laboritel üle vaadata, kas on võimalik seadistada nendele analüüsidele erinevad materjalid (eLabor). Juhul, kui see on tehniliselt keeruline, tuleb kapillaarse vere korral alati lisada proovimaterjali märkus, et kasutajal oleks oluline info kättesaadav.

Analüüsid, mida võib teha kapillaarverest Ühendlaboris: Hemogramm, Hemogramm 5-osalise leukogrammiga, Retikulotsüütide paneel, Vereäige mikroskoopia, ABO, RhD ja DAT paneel vastsündinul, Happe-aluse tasakaal kapillaarses veres, Bilirubiin, CRP, Glükoos, Laktaat, Laktoosi taluvuse proov

1. Referentsväärtuste kuvamisest

Vajalik oleks ühtlustada > ja < märgi kasutamine laborites erinevates LISdes.

Kokkuvõtvalt on toodud tabelis. Põhimõtteliselt tähendab ref. vahemik 28-100: > 28 ja < 100; seega ühtviisi võiks interpreteerida referentsväärtusi, mis on kirja pandud „kahe otsaga“ (28-200) ja neid, mis ühe otsaga (< 5). Ühtlustamiseks on välja pakkuda 2 varianti: kas kirjapandud number kaasaarvatud (variant 1) või kaasa arvamata (variant 2). Eriti oluliseks muutub see laboritevahelises elektroonilises andmevahetuses, millest me ei pääse. Kuidas seda igas konkreetses LISs seadistada, on iga labori oma lahendada.

|  |  |  |  |
| --- | --- | --- | --- |
| **CRP** | **Ref väärtus** | **< 5 mg/L** |  |
|  | Tulemus risttabelis | Tõlgendus |  |
| Variant 1 | 5 mg/L | OK |  |
| Variant 2 | 5 mg/L | Piirist väljas |  |
|  |  |  |  |
|  |  |  | teisiti kirjutatult |
| **Amülaas** | **Ref väärtus** | **28-100 U/L** | **> 28 ja < 100 U/L** |
|  | Tulemus risttabelis | Tõlgendus |  |
| Variant 1 | 28 U/L | OK |  |
| 28-100 | 100 U/L | OK |  |
| Variant 2 | 28 U/L | Piirist väljas |  |
| > 28 ja < 100 | 100 U/L | Piirist väljas |  |

**OTSUS**: Jäi vastu võtmata, valik tehakse järgmisel korral

1. Analüüside võrreldavus ELHRs

Selgitati, kuidas ELHRs veerus Risttabel kasutatavad variandid mõjutavad analüüside kuvamist TIS risttabelis. Laboriarstide sektsioonil on plaanis üle vaadata võrreldavuse parameeter kõikide ELHR analüüside puhul. Selles võib tulla muudatusi, mille ELHR haldur saab sisse viia.

1. Ühikute ühtlustamisest

Seis on Eesti laborites päris hea, paralleelühikutega analüüse on meil suures joones 8. Haldurid on palunud laboritel otsustada, mis ühikut eelistatakse paralleelühikutega algandmed on kehtetuks tehtud (Ühendlaboril on kavas oma aldosterooni ühiku muutmine). Probleem on metallidega (Cr, Cu, Zn), kus eri materjalidest määratakse v vahendatakse sama metalli erinevate ühikutega ja seda ka isegi samas laboris (vt. ettekanne). Paluti laboritel oma analüüsid ses osas üle vaadata.

Ilmnes ka probleem vahendatavate analüüsidega ELHRs. Laborite haldurid peaksid jälgima, et kui analüüsi teostav labor muudab oma analüüsi ELHRs kehtetuks, siis peaksid seda tegema ka need laborid, kes vahendavad vastavat analüüsi või siduma oma analüüsi teostava labori uue analüüsiga. Selleks on ELHR RSS infovoos eraldi teavitus. Halduritel palume see endile kindlasti tellida. Laborite hea tava on oma menüü muudatustest tellivaid laboreid teavitada, aga see info ei pruugi alati jõuda labori LIS/ELHR haldurini.

**OTSUS**: laboritel hoida oma andmed ELHRs pidevalt kaasajastatuna

1. International unit (IU)

Kehtib kokkulepe, et ELHRs ei kasutata kõiksugu firmaspetsiifilisi ühikuid, vaid ühikuks on sellistel juhtudel lihtsalt U. Erandiks peaks olema IU, mida kasutatakse rahvusvaheliselt aktsepteeritud (WHO) standardite järgi kalibreeritud testide puhul.

**OTSUS:** ELHRs muudetakse ühikud ettekandes toodud analüüsidel ning laborid annavad teada veel analüüsidest, milledel on rahvusvahelised standardid. Standardi nimetus lisatakse ELHRs antud kirje T ühiku lahtrisse.

1. Uuendustest ELHRs

TEHIK on loomas uusi kontrolle laborite poolt saadetavatele sõnumitele, sealhulgas ELHRs analüüsile omistatud vastusekoodistiku kasutamisele. Laboritel ja LIS halduritel palume jälgida, et tulemused saadetaks vaid õigete vastusekoodistike alusel

Uute analüüside taotluse vormi ELHRs tuleb lisaväli: Info analüüsi kohta. Kuhu tuleb lisada mingi viide, kus selgitatakse analüüsi kasutamist, säilitustingimusi jne. See info oleks kättesaadav kõigile ELHR kasutajatele. Ideaaljuhul oleks see viide labori enda teatmikule. Olemasolevate analüüside puhul seda välja täitma ei pea, aga võib.

20.10.2022

Protokollis: Anu Tamm